GKS Jastrzymbie ôdpadło – pōłfinały stojōm fest
Dzisiej we hokeju na lodzie po karnych ôdpŏd manszaft GKS Jastrzymbie. Przegrali cołko rywalizacyjŏ ze Podhalym Nowy Targ 3-4 i to dopiyro po karnych. Bōł to ôstatni szpil we ćwierćfinale ligi hokeja ô Majstra Polski.
Ôd 10 marca czekajōm nŏs pōłfinały, a w nich dwa manszafty ze Gōrnego Ślōnska:
GKS Tychy zagrŏ z Podhalym Nowy Targ
Taruon KH GKS Katowice zagrŏ ze Cracoviōm Krakōw
Majstra brōni manszaft ze Krakowa.
Ô utrzymanie bandzie też grać Naprzōd Janōw, kery mierzi sie ze Automatykōm Gdańsk.
Manszaftōm ze Ślōnska wiynszujymy wartkich szlynzuchōw i pōlomanych kijōw.
Foto: www.snappygoat.com
szl_Latn szl_Latn szl_Latn szl_Latn szl_Latn szl_Latn szl_Latn szl_Latn cat_Latn